# אוזון

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).
החור בשכבת האוזון מעל אנטרקטיקה

אוֹזוֹן הוא מולקולה המורכבת משלושה אטומים של חמצן (במקום שניים במבנה הנפוץ). סימנו הכימי הוא לפיכך O3.

האוזון הוא גז רעיל הגורם לקשיי נשימה ולגירויים שונים. בסטרטוספירה של כדור הארץ, שם הוא יוצר שכבה (שכבת האוזון) יש לאוזון תפקיד חשוב בקיום תקין של מהלך החיים על-פני כדור הארץ בסננו את הקרינה האולטרה סגולה המזיקה של השמש.

האוזון התגלה בשנת 1840. בטמפרטורת החדר האוזון הוא גז כחול. טמפרטורת הרתיחה שלו היא 161 קלווין (בטמפרטורה נמוכה מזו האוזון הופך לנוזל כחול כהה), וטמפרטורת ההיתוך שלו היא 80 קלווין (בטמפרטורה נמוכה מזו האוזון הופך למוצק כחול כהה).

שכבת האוזון נמצאת, כאמור, בסטרטוספירה, חלקה האמצעי של אטמוספירת כדור הארץ. שכבה זו בולעת חלק מהקרינה האולטרה סגולה המגיעה מהשמש והמזיקה ליצורים חיים. הקרינה האולטרה-סגולה גורמת להיווצרות האוזון, בכך שהיא מפרקת את מולקולת החמצן לאטומים בודדים, ואלה מתחברים למולקולות חמצן שלמות ליצירת אוזון. הקרינה האולטרה-סגולה גם מפרקת את מולקולת האוזון, כך שנוצר מחזור של אוזון-חמצן. מחזור זה משתבש בנוכחות אטומים של כלור, פלואור או ברום. אטומים אלה, שמקורם טבעי או בפעילות האדם, גורמים להתפרקות האוזון באטמוספירה על-ידי התרכבות עם האוזון ליצירת חומרים רעילים שונים. מכיוון שהתפרקות האוזון מתמקדת בעיקר באזור הקוטב הדרומי והקוטב הצפוני, הם מופיעים בתמונות לוויין כשני חורים ענקיים באטמוספירה. החור בשכבת האוזון נהיה לנושא בוער ומרכזי באיכות הסביבה העולמית.

שימושים תעשייתיים של אוזון כוללים:

- חיטוי מים קודם לאריזתם בבקבוקים.
- תקיפה כימית של מזהמים המצויים במים ובפרט מי שתיה, בריכות שחיה ומי שופכין מטוהרים.
- ניקוי והבהרה של אריגים.
- טיפול רפואי בדלקות קשות לריפוי שאינן מגיבות לאנטיביוטיקה, הרפס, סיבוכי סוכרת וכלי דם בצורת טיפול חיצוני, הזרקת אוזון ורידית והזרמת אוזון לאזורי דלקת.
- לשימוש ביתי ניתן להשתמש במשחת אוזון המהווה תרכובת של שמן זית, שמן חוחובה ושמנים נוספים עם אוזון. התרכובת מוחזקת בקירור ומתפרקת לאוזון גזי בטמפרטורת הגוף. האוזון מפעפע דרך העור בקלות ומסייע בחיסול חיידקים, וירוסים ופטריות בתוך הרקמה.משחת אוזון יעילה נגד בעיות עור שונות כגון אקנה, פצעים שאינם מגלידים ודלקות עור שונות.
- מי אוזון, מים שלתוכם הוכנס אוזון על ידי גנרטור אוזון ביתי ניתנים לשתיה ומסייעים לריפוי דלקות בפה, דלקות לאחר טיפולי שיניים ובעיות שונות במערכת העיכול. לא מומלץ לשתות יותר מ 6 כוסות ביום.

אוזון מגיב כימית עם אלקנים ומפרק אותם לאלדהידים וקטונים. תגובה זו נקראת אוזונוליזה ("ליזה" ביוונית פירושו פירוק). תחילה ניתק הקשר הכפול שבמולקולת האלקן; לאחר מכן נוצר קשר כפול בין כל אחד משני אטומי הפחמן שנותרו לא-קשורים ובין אטום חמצן מהאוזון.

## [עריכה] ראו גם

- הדלדלות שכבת האוזון

## [עריכה] קישורים חיצוניים

מיזמי קרן ויקימדיה |  |
ערך מילוני בוויקימילון: אוזון

מקור: http://he.wikipedia.org../../../%D7%90/%D7%95/%D7%96/%D7%90%D7%95%D7%96%D7%95%D7%9F.html

קטגוריות: מטאורולוגיה | תחמוצות | איומים ומפגעים סביבתיים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- العربية
- Български
- Català
- Česky
- Dansk
- Deutsch
- Ελληνικά
- Esperanto
- Español
- Eesti
- فارسی
- Suomi
- Français
- Galego
- Hrvatski
- Magyar
- Íslenska
- Italiano
- 日本語
- 한국어
- Bahasa Melayu
- Nederlands
- Norsk (nynorsk)
- Norsk (bokmål)
- Occitan
- Polski
- Português
- Русский
- Slovenčina
- Српски / Srpski
- Basa Sunda
- Svenska
- Türkçe
- Українська
- Tiếng Việt
- 中文